Bendik og Årolilja
Store norske leksikon,Språk og litteratur,Litteraturtyper,Folkediktning
Bendik og Årolilja er en nordisk ballade som forteller om den tragiske kjærligheten mellom Bendik og Årolilja. Bendik blir dømt til døden og halshugd, og Årolilja dør av sorg. De blir gravlagt på hver sin side av kirken, men på gravene vokser det opp to trær som fletter seg sammen over kirketaket.
Dette er en typisk riddervise. Stoffet synes hentet fra det danske oldsagnet om Hagbard og Signe. Sluttmotivet om de to trærne er kjent i mange typer diktning.Balladen er nedtegnet i flere varianter fra Telemark på 1800-tallet. Eldste norske oppskrift er kjent fra Finnmark i 1698. Denne versjonen mangler sluttmotivet. Her kommer i stedet et hevnmotiv inn, idet heltens bror tar en grusom hevn over kongen og hans menn, som voldte brorens død. Les mer i Store norske leksikon ballade folkediktning Eksterne lenker Bendik og Årolilja på bokselskap.no